Nr. ..../../09/2022

**Acord de colaborare**

1. **Părți**

Prezentul acord se încheie între:

1.1. Liceul ............, cu sediul în ........, reprezentat prin Director, prof. ......., denumit în continuare **Liceul** și

1.2. Universitatea din București, Facultate de Psihologie și Științele Educației, cu sediul în Șos. Panduri 90, Sect. 5, București, reprezentată prin Decan, prof. univ. dr. Verza Florin Emilian, denumită în continuare **Facultatea**.

1. **Obiectul acordului**

2.1. Prezentul acord se încheie în scopul implementării proiectului S.C.H.O.L.A.R.S. – ”Social Contribution through Health Optimisation Literacy and Academic Resilience in Schools” în cadrul Liceului.

2.2. Proiectul S.C.H.O.L.A.R.S. este derulat de către Facultatea de Psihologie și Științele Educației de la Universitatea din București, în perioada Iunie 2022 – Decembrie 2024, în cadrul programului PN-III-ID-PCE-2021-3 și este coordonat de către conf. univ. dr. Giosan Cezar. Prin intermediul grantului este propusă atingerea a trei obiective importante și cu potențial impact pentru sistemul educațional preuniversitar din România:

a. Realizarea unui studiu național privind sănătatea mintală în rândul populației de adolescenți (elevi de liceu) din România,

b. Realizarea unui studiu experimental pentru investigarea impactului implementării unui program de literație în domeniul sănătății mintale asupra rezilienței academice în populația de liceeni,

c. Dezvoltarea unor resurse suport pentru sistemul educațional preuniverstitar din România:

- platformă pentru evaluarea stării de bine psihologic, a stării de sănătate mintală și a rezilienței academice a adolescenților,

- program educațional pentru dezvoltarea literației în domeniul sănătății mintale adresat elevilor de liceu,

- soluție informatică pentru diseminarea pe scară largă a programului educațional în populația de elevi de liceu din România.

2.3. Prezentul acord nu are scop patrimonial și nu implică responsabilități financiare pentru niciuna dintre părți.

2.4. Planificarea activităților în cadrul prezentei colaborări va fi stabilită de comun acord între părți, printr-o anexă la prezentul acord.

1. **Responsabilități**

3.1. **Facultatea** are următoarele responsabilități:

- dezvoltarea platformei informatice pentru evaluarea stării de sănătate mintală și a rezilienței academice a elevilor de liceu,

- culegerea de date privind sănătatea mintală și reziliența academică prin intermediul platformei,

- dezvoltarea programului educațional de dezvoltare a literației în domeniul sănătății mintale,

- dezvoltarea unei resurse online pentru diseminarea și accesibilizarea programului educațional pe scară largă,

- implementarea programului educațional în cadrul liceului,

- punerea la dispoziția populației de elevi de liceu a celor două resurse informatice dezvoltate (platforma de evaluare și programul educațional),

- furnizarea către Liceu a două rapoarte informative privind i) starea de sănătate mintală și nivelul rezilienței academice în rândul populației de elevi din liceu și ii) impactul implementării programului educațional de dezvoltare a literației în domeniul sănătății mintale,

- furnizarea unui workshop în domeniul sănătății mintale pentru profesorii liceului,

- asigurarea confidențialității datelor colectate în cadrul grantului.

3.2. **Liceul** are următoarele responsabilități:

- facilitarea accesului la elevii din clasele a IX-a, a X-a și XI-a și diseminarea către aceștia, prin intermediul cadrelor didactice, a recomandării să participe la acest proiect, precum și a link-urilor și documentelor utilizate,

- furnizarea de suport în stabilirea relației și colaborarea cu elevii,

- facilitarea obținerii consimțământului informat din partea elevilor și părinților, prin diseminarea formularelor de consimțământ și a informațiilor legate de acesta.

- furnizarea unor date despre situația elevilor participanți (încadrarea lor ca fiind cazuri sociale, încadrarea lor în diferite categorii de risc),

- diseminarea către elevi a informațiilor ce țin de programul de literație în domeniul sănătății mintale și încurajarea participării active a elevilor în cadrul proiectului,

- furnizarea de suport pentru depășirea eventualelor obstacole apărute în implementarea activităților proiectului la nivelul liceului.

1. **Durata acordului**

Prezentul acord se încheie pentru perioada derulării grantului SCHOLARS, între 1 Octombrie 2022 și 31 decembrie 2024 și poate fi prelungit prin acte adiționale semnate de ambele părți.

1. **Semnături**

|  |  |
| --- | --- |
| Liceul ........ | Universitatea din București, Facultatea de Psihologie și Științele Educației |
| Director | Decan |
| Prof. ....... | Prof. univ. dr. Verza Florin Emilian  |

**Anexa 1**

Calendarul activităților în cadrul acordului

1. Octombrie – Decembrie 2022 – culegere date privind starea de bine / sănătatea mintală a elevilor – valul I

2. Februarie 2023 – Aprilie 2023 - culegere date privind starea de bine / sănătatea mintală a elevilor – valul II

3. Iunie 2023 - August 2023 - culegere date privind starea de bine / sănătatea mintală a elevilor – valul III

4. Octombrie 2023 – Decembrie 2023 – implementarea intervenției pentru literație în domeniul sănătății mintale si culegere de date – valul I

5. Februarie 2024 – Aprilie 2024 - implementarea intervenției pentru literație în domeniul sănătății mintale si culegere de date – valul II

6. Iunie 2024 - August 2024 - . implementarea intervenției pentru literație în domeniul sănătății mintale si culegere de date – valul III